Limončelas
Limončelas (it. Limoncello) – skaisčiai geltonas itališkas citrinų likeris, gaminamas daugiausia Pietų Italijoje, rajone apie Neapolio įlanką (Amalfio krante, Sorento pusiasalyje, Pročidos, Iskijos ir Kaprio salose) bei Sicilijoje, Sardinijoje, Gozo saloje (Malta), Mentonoje (Prancūzija). Limončelas tradiciškai patiekiamas atvėsintas pavalgius. Amalfio krante limončelą paprastai geria iš mažų keraminių stiklinaičių, kurios paprastai irgi būna atvėsintos. Amalfio krantas garsėja tiek limončelu, tiek savo keramika. Tokia limončelo gėrimo tradicija paplito likusioje Italijoje.